Avertizare meteo de ninsori, vânt și polei în jumătatea de sud a țării.
Informarea este valabilă până marți și anunță strat de zăpadă consistent, precum și rafale de 70 kilometri pe oră. Va ninge pe arii mai extinse și însemnat cantitativ, în special în noaptea de duminică spre luni. Vor fi și intervale cu ploaie și lapoviță și se va forma polei.
Administraţia Naţională de Meteorologie (ANM) a emis, sâmbătă, o informare de ninsori, vânt puternic și polei pentru jumătatea de sud a țării. Informarea este valabilă până marți și anunță strat de zăpadă consistent, precum și rafale de 70 kilometri pe oră.În intervalul sâmbătă ora 23:00 – marți ora 6:00, în jumătatea de sud a țării precipitațiile se vor extinde treptat și se vor acumula cantități, local de peste 20…30 l/mp.Va ninge pe arii mai extinse și însemnat cantitativ, în special în noaptea de duminică spre luni (10/11 ianuarie) și pe parcursul zilei de luni (11 ianuarie) când se va depune strat de zăpadă, local consistent.Vor fi și intervale cu ploaie și lapoviță și se va forma polei.Din dimineața zilei de luni (11 ianuarie) vântul se va intensifica treptat, local vor fi rafale de 40…50 km/h, iar la munte, la altitudini de peste 1700 m se vor depăși 60 …70 km/h și va fi viscol.